**Unified-gjenger**, fullt navn *Unified Thread Standard* (**UTS**), er en amerikansk standard for maskinskruer, og har i likhet med metriske gjenger 60 graders flankevinkel og flat gjengetopp og -bunn. Unified-gjenger har diameter og stigning basert på tommemål, og passer derfor ikke sammen med metriske gjenger som er basert på millimeter.

Unifield-gjenger (UNC) blir i folkelig tale ofte omtalt som tommegjenger.

Grunnleggende profil
--------------------

Gjengeprofilen på Unified-gjenger er lik som for metriske gjenger, men har annen diameter (*D*maj) og stigning (*P*).
Unified-gjenger navngis med tommebrøk etter sin nominelle storediameter (*D*maj) og stigning (*P*) uttrykt via den inverse gjengetettheten. Flankene er symmetrisk V-formede med en vinkel på 60° mellom hverandre. Den øverste 1/8 av gjengen og den nederste 1/4 av V-formen er avskåret fra profilen.

Gjengestigningen er avstanden mellom gjengetoppene, og tilsvarer hvor mye gjengen vil forflytte seg i lengderetning ved én full rotasjon. I motsetning til metriske gjenger benevnes Unified-gjenger som regel ikke med stigning direkte, men istedet med den inverse enheten *gjengetetthet* oppgitt i gjenger per tomme.

### Forholdet mellom stigning og gjengehøyde

På samme måte som for metriske gjenger kan forholdet mellom gjengens høyde (*H*) og stigningen (*S*) uttrykkes ved følgende ligning, hvor \theta  er halvparten av flankevinkelen (i dette tilfellet 30 grader):

{\displaystyle H={\frac {1}{2\tan \theta }}\cdot P={\frac {\sqrt {3}}{2}}\cdot P\approx 0.866\cdot P}
eller

{\displaystyle P=2\tan \theta \cdot H={\frac {2}{\sqrt {3}}}\cdot H\approx 1.155\cdot H}
På en utvendig gjenge (f.eks. en bolt) definerer storediameteren *D*maj og lillediameteren *D*min de *maksimale* dimensjonene til gjengen. Dette betyr at utvendige gjengem må være flat over *D*maj, men kan være avrundet ut under lillediameteren *D*min. For innvendige gjenger (f.eks. en mutter) er det omvendt, og store- og lillediameteren angir da de *minimale* dimensjonene til gjengen, slik at gjengeprofilen må være flat på ved *D*min, men kan være avrundet utenfor *D*maj.

Lillediameteren *D*min og effektiv "pitch"-diameter *D*p kan utledes fra storediameteren og gjengehøyden som:

{\displaystyle {\begin{aligned}D\_{\text{min}}&=D\_{\text{maj}}-2\cdot {\frac {5}{8}}\cdot H=D\_{\text{maj}}-{\frac {5{\sqrt {3}}}{8}}\cdot P\approx D\_{\text{maj}}-1.082532\cdot P\\D\_{\text{p}}&=D\_{\text{maj}}-2\cdot {\frac {3}{8}}\cdot H=D\_{\text{maj}}-{\frac {3{\sqrt {3}}}{8}}\cdot P\approx D\_{\text{maj}}-0.649519\cdot P\end{aligned}}}

Standard størrelser
-------------------

Unified-gjenger angis med et tall for den nominelle storediameteren etterfulgt av en bindestrek og gjengestigningen målt i gjenger per tomme. For diametre under en tomme angis skruen med spesielle tall istedet for storediameteren, som for eksempel #5 for en åttendedels tomme.

Noen ganger oppgis skruer også med bokstavkoder for UNC (Unified Coarse), UNF (Unified Fine) eller UNEF (Unified Extra Fine) dersom skruen følger en av disse standardseriene. Dette kan også bli etterfulgt av en toleranseklasse.

Eksempel: #6-32 UNC-2B (nominell storediameter 0.1380 tommer [3.5052 mm], gjengetetthet 32 tpi [0.794 mm stigning]). På metrisk betegnelse ville dette tilsvart M3.5052 x 0.794 mm.

Unified-gjenger (UNC, UNF og UNEF):1816| Storediameter(tomme / mm) | Gjengetetthet (*d*, gjenger per tomme) og gjengestigning (*p*) | Forboring |
| --- | --- | --- |
| Coarse (UNC) | Fine (UNF) | Extra fine (UNEF) |
| *d* (TPI) | *p* (tomme / mm) | *d* (TPI) | *p* (tomme / mm) | *d* (TPI) | *p* (tomme / mm) | Coarse | Fine | Extra fine |
| #0 | 0,0600 / 1,5240 | None | 80 | 0,012500 / 0,3175 | None |  | 3⁄64 in (.047) |  |
| #1 | 0,0730 / 1,8542 | 64 | 0,015625 / 0,3969 | 72 | 0,013888 / 0,3528 | None | #53 (.060) | #53 (.060) |  |
| #2 | 0,0860 / 2,1844 | 56 | 0,017857 / 0,4536 | 64 | 0,015625 / 0,3969 | None | #50 (.070) | #50 (.070) |  |
| #3 | 0,0990 / 2,5146 | 48 | 0,020833 / 0,5292 | 56 | 0,017857 / 0,4536 | None | #47 (.079) | #45 (.082) |  |
| #4 | 0,1120 / 2,8448 | 40 | 0,025000 / 0,6350 | 48 | 0,020833 / 0,5292 | None | #43 (.089) | #42 (.094) |  |
| #5 | 0,1250 / 3,1750 | 40 | 0,025000 / 0,6350 | 44 | 0,022727 / 0,5773 | None | #38 (.102) | #37 (.104) |  |
| #6 | 0,1380 / 3,5052 | 32 | 0,031250 / 0,7938 | 40 | 0,025000 / 0,6350 | None | #36 (.107) | #33 (.113) |  |
| #8 | 0,1640 / 4,1656 | 32 | 0,031250 / 0,7938 | 36 | 0,027778 / 0,7056 | None | #29 (.136) | #29 (.136) |  |
| #10 | 0,1900 / 4,8260 | 24 | 0,041667 / 1,0583 | 32 | 0,031250 / 0,7938 | None | #25 (.150) | #21 (.159) |  |
| #12 | 0,2160 / 5,4864 | 24 | 0,041667 / 1,0583 | 28 | 0,035714 / 0,9071 | 32 | 0,031250 / 0,7938 | #16 (.177) | #14 (.182) | 3⁄16 in (.188) |
| 1⁄4″ | 0,2500 / 6,3500 | 20 | 0,050000 / 1,2700 | 28 | 0,035714 / 0,9071 | 32 | 0,031250 / 0,7938 | #7 (.201) | #3 (.213) | 7⁄32 in (.219) |
| 5⁄16″ | 0,3125 / 7,9375 | 18 | 0,055556 / 1,4111 | 24 | 0,041667 / 1,0583 | 32 | 0,031250 / 0,7938 | F (.257) | I (.272) | 9⁄32 in (.281) |
| 3⁄8″ | 0,3750 / 9,5250 | 16 | 0,062500 / 1,5875 | 24 | 0,041667 / 1,0583 | 32 | 0,031250 / 0,7938 | 5⁄16 in (.313) | Q (.332) | 11⁄32 in (.344) |
| 7⁄16″ | 0,4375 / 11,1125 | 14 | 0,071428 / 1,8143 | 20 | 0,050000 / 1,2700 | 28 | 0,035714 / 0,9071 | U (.368) | 25⁄64 in (.391) | Y (.404) |
| 1⁄2″ | 0,5000 / 12,7000 | 13 | 0,076923 / 1,9538 | 20 | 0,050000 / 1,2700 | 28 | 0,035714 / 0,9071 | 27⁄64 in (.422) | 29⁄64 in (.453) | 15⁄32 in (.469) |
| 9⁄16″ | 0,5625 / 14,2875 | 12 | 0,083333 / 2,1167 | 18 | 0,055556 / 1,4111 | 24 | 0,041667 / 1,0583 | 31⁄64 in (.484) | 1⁄2 in (.5) | 33⁄64 in (.516) |
| 5⁄8″ | 0,6250 / 15,8750 | 11 | 0,090909 / 2,3091 | 18 | 0,055556 / 1,4111 | 24 | 0,041667 / 1,0583 | 17⁄32 in (.531) | 9⁄16 in (.563) | 37⁄64 in (.578) |
| 3⁄4″ | 0,7500 / 19,0500 | 10 | 0,100000 / 2,5400 | 16 | 0,062500 / 1,5875 | 20 | 0,050000 / 1,2700 | 21⁄32 in (.656) | 11⁄16 in (.688) | 45⁄64 in (.703) |
| 7⁄8″ | 0,8750 / 22,2250 | 9 | 0,111111 / 2,8222 | 14 | 0,071428 / 1,8143 | 20 | 0,050000 / 1,2700 | 49⁄64 in (.766) | 51⁄64 in (.797) | 53⁄64 in (.828) |
| 1″ | 1,0000 / 25,4000 | 8 | 0,125000 / 3,1750 | 12[a] | 0,083333 / 2,1167 | 20 | 0,050000 / 1,2700 | 7⁄8 in (.875) | 59⁄64 in (.922) | 61⁄64 in (.953) |

* Selv om 1"-12 skruer egentlig er vedtatt som standard, så har 1"-14 skruer lenge blitt solgt og er ofte mer tilgjengelig og billigere. Både 1"-12 og 1"-14 skruer refereres ofte til som 1" UNF, men det er bare førstnevnte som strengt tatt er en UNF-gjenge. Mangel av håndhevelse har i dette tilfellet ført til forvirring.

Spesielle Unified-gjenger som ikke følger UNC-, UNF- eller UNEF-seriene angis som UNS (Unified Special). Disse har ofte tettere gjengestigning og brukes i applikasjoner hvor man trenger ekstra styrke. Eksempler på bruksområder for slike spesialgjenger er steder med store spenninger, som for eksempel spindler på maskineringsverktøy eller hjulspindler på biler.

Toleranseklasser
----------------

Unified-systemet har et eget system for klassifisering av toleranser som kalles *Unified Screw Thread Standard Series*.

* Class 1: "Loose fit". Beregnet for enkel montering og bruk i skitne miljø.
* Class 2: "Free fit". Mest vanlig. Designet for å maksimere styrke og samtidig fungere til de fleste generelle bruksområder.
* Class 3: "Medium fit". Brukt i applikasjoner hvor man ønsker mindre toleranser.
* Class 4: "Close fit". Utgått klasse som ble brukt i applikasjoner hvor man ønsket enda mindre toleranser.
* Class 5: "Interference fit" (presspasning). Krever bruk av skiftenøkkel for å kunne skrus.

Bokstavene "A" og "B" indikerer om gjengene er innvendige eller utvendige. Klasse 1A, 2A og 3A brukes om utvendige gjenger, mens klasse 1B, 2B og 3B brukes om innvendige gjenger.

Unified-toleranseklassen angir et akseptabelt område for diameteren på gjengen målt midt på gjengeflankens høyde (se Dp på skissen av gjengeprofilen over). Dette kan for eksempel måles grovt ved hjelp av en tynn rund tråd og skyvelære. Den vanligste metoden som brukes i produksjon er kanskje å istedet bruke en kalibrert gjengetolk.

Se også
-------

* Firkantgjenger
* Trapesgjenger
* Metriske gjenger
* Whitworth-gjenger
* Pansergjenger
* British Standard Pipe
* United States Standard thread
* Saggjenger
* Rundgjenger

Referanser
----------

1. ↑  Oberg m.fl. 2000.
2. ↑  Oberg, Erik (2012). *Machinery's Handbook* (29th utg.). New York: Industrial Press. ISBN 0-8311-2900-X.
3. ↑   *McMaster-Carr*, s. 2520, besøkt 2009-08-28
4. ↑   *McMaster-Carr*, s. 2501, besøkt 2009-08-28
5. ↑  Schwaller 2004.
6. ↑   *Special connections*, arkivert fra originalen on 2009-05-18, besøkt 2009-08-28 .
7. ↑   *Hub components*, arkivert fra originalen on 2009-06-17, besøkt 2009-08-29 .
8. ↑  «AFT Thread Terminology» (PDF). Besøkt 9. januar 2019.